Ge ke be ke ena le mengwaga e 24, ke ile ka hudugela Engelane. Bophelo bja ka bo be bo le kotsing ka baka la go dirišana ga ka le barekiši ba dihlaretagi. Ke ile ka etela mma pele ke huduga gomme ka makatšwa ke go hwetša monna yo a bitšwago Annunziato Lugarà a boledišana le yena ka Beibele. * Ka ge ke be ke tseba a phela bophelo bja bosenyi, ke ile ka tšhoga gomme ka mmotšiša gore o be a nyaka eng moo gae. O ile a mpotša ka diphetogo tše di kgolo tšeo a bego a di dirile bophelong bja gagwe e le gore a be Hlatse ya Jehofa, gomme a re ke mo holofetše gore ge ke fihla Engelane ke tla boledišana le Dihlatse. Ke ile ka dumela gore ke tla dira seo. Eupša gateetee ge ke fihla moo, ke ile ka boela ditseleng tša ka tša kgale.